ครึ่งบ่าย…ไม้สั้น – บล.คันทรี่ กรุ๊ป
สรุปทิศทางตลาดภาคเช้า และแนวโน้มการลงทุนภาคบ่าย โดย บล.คันทรี กรุ๊ป จำกัด
3 ก.พ. 2559

 
สรุปตลาดภาคเช้า
ตลาดภาคเช้าปิดปรับตัวลดลง ในทิศทางเดียวกันกับตลาดรอบบ้านที่ปรับตัวลดลงจากโมเมนตัมของราคาน้ำมันดิบ สำหรับกลุ่มที่แข็งแรงกว่าตลาดคือกลุ่ม ICT นำโดย ADVANC และ TRUE ปิดตลาดเช้า SET ลดลง 7.69 จุด ปริมาณการซื้อขาย 1.9 หมื่นล้านบ่าท
 
แนวโน้ม ภาคบ่าย
คาดดัชนีมีแนวโน้มทรงตัว บริเวณแนวรับ 1,275 จุด โดยแนะนำเก็งกำไรหุ้นที่ได้ประโยชน์จากค่าเงินบาทอ่อนค่า แนะนำ CPF, SVI, GFPT สำหรับกลุ่มที่แนะนำสะสมเมื่อดัชนีอ่อนตัว แนะนำสะสมกลุ่มอสังหาฯ คาดจะประกาศงบ ไตรมาส4/5858 เด่น และมีปันผลที่น่าสนใจ QH, SIRI, PS, SPALI สำหรับปัจจัยที่ให้ติดตามในช่วงก่อนเปิดตลาดบ่าย คือผลการประชุม กนง. โดยหา กนง.ปรับลดอัตราดอกเบี้ย จะเป็นบวกกับกลุ่ม ธนาคาร ลีสซิ่ง และธนาคาร
 
วิเคราะห์ทางเทคนิค
ACC ราคาปิด 0.95 บาท
แนวรับ 0.93 บาท          
แนวต้าน 1.10 บาท
แนว cut loss หากราคามีแนวโน้มหลุด 0.90 บาท
กราฟ ACC ดีดตัวขึ้นสร้างรูป Tower ในแท่งเทียน ขณะที่ Stoch โค้งตัวขึ้นในเขต Oversold มีฟอร์มคล้ายกับการเด้งแรงในรอบก่อน แต่อยู่ในที่ต่ำกว่าทำให้การปรับขึ้นจะสูงกว่า โดยคาดว่ามีโอกาสทดสอบแนวจิตวิทยา 1.10 บาทต่อไป แนะนำเก็งกำไร
 
เด็กแนว
RICH  จับตาการเปลี่ยนแปลงครั้งสำคัญของบริษัท หลังจากเมื่อปลายปีก่อนเข้าทำดีล และวางเงินมัดจำในการเตรียมซื้อโรงไฟฟ้าชีวะมวลขนาด 9.9 MW ที่จ่ายไฟแล้ว   และอยู่ในระหว่างเจรจาโรงอื่นๆ ด้วย  เด็กแนวกำลังมองว่าโรงไฟฟ้าโรงแรกน่าจะมีข่าวดีให้เห็นหลังจากสังเกตอาการหุ้น และนับระยะเวลาในการทำดีลถือว่าประมาณ 60 กว่าวันกำลังดี
หากซื้อมาได้สำเร็จจะทำให้พื้นฐานของบริษัทเปลี่ยนไปอย่างรวดเร็ว เนื่องจากจะมีรายได้ระยะยาวเกิดขึ้นและประเมินมูลค่าหุ้นได้ในปี 59  ซึ่งหากนับกำไรที่คิดขนาดการผลิตขายราว 8 mw ตัดการใช้งานภายในออกไป  โอกาสทำกำไรตั้งแต่ไตรมาส 2-ไตรมาส 24 จะอยู่ 9 เดือน หรือไตรมาสละ 54 ล้านบาท
รวมกำไรทั้งหมด 162 ล้านบาท นำมาคำนวณ EPS ได้ 0.067 สตางค์ ให้ค่า PE เพียง 15 เท่า จะได้มูลค่าเหมาะสมถึง 1 บาท หรือให้ upside ไม่น้อยกว่า 40% เลย  มองอย่างนี้ เด็กแนวว่านี่คือจุดน่าเล่น RICH นั่นเอง
กราฟ RICH ถือว่าติดดินอย่างมาก การเคลื่อนไหว side way คือการสร้างฐานให้แน่ ขณะที่หลาย indicators ส่งสัญญาณ Divergence ซึ่งจะทำให้ราคาหุ้นถูกสะสมเพิ่มขึ้น แนวต้านสำคัญ 0.65 บาท หากฝ่าไปได้วิ่งยาว  หากฝ่าไม่ได้ ก็จบสั้น มาคอยดูกัน